বোকাখাতৰ জে ডি এছ জি মহাবিদ্যালয়ৰ ছাত্ৰ একতা সভাৰ নিৰ্বাচনৰ পিছত সৃষ্টি হোৱা উত্তপ্ত পৰিস্থিতিৰ পিছতে এ বি ভি পিৰ এজন সদস্যই বোকাখাতৰ সাংবাদিক সকলক লৈ কৰা মন্তব্যই বোকাখাতত সাংবাদিকসকলৰ মাজত প্ৰতিক্ৰিয়াৰ সৃষ্টি কৰিছে।
এই সম্পৰ্কত বিষয়টো আলোচনা কৰিবৰ বাবে আজি বোকাখাত নাট্য মন্দিৰত এক বৈঠক অনুষ্ঠিত হয় । অসম ৰাজ্যিক সাংবাদিক সন্থাৰ সভাপতি জিতু শৰ্মা ৰাজখোৱাৰ পৌৰোহিত্যত অনুষ্ঠিত উক্ত বৈঠকলৈ সাংবাদিকক লৈ বিৰূপ মন্তব্য কৰা এ বি ভি পি সদস্য গৌতম মজুমদাৰক মতা হয়।
ছাত্ৰ সংগঠনটোৰ দুজন কৰ্মকৰ্তা ক্ৰমে হিমাংশু বৰা আৰু প্ৰৱাল প্ৰিয়াংসু শইকীয়াৰ উপস্থিতিত অভিযুক্ত ছাত্ৰ গৰাকীয়ে নিজৰ দোষ স্বীকাৰ কৰি ক্ষমা বিচাৰে আৰু ভৱিষ্যতে এনে ভূল নকৰাৰ বাবে লিখিত প্ৰতিশ্ৰুতি প্ৰদান কৰে।
উল্লেখযোগ্য যে অলপতে অনুষ্ঠিত জে ডি এছ জি মহাবিদ্যালয়ৰ ছাত্ৰ একতা সভাৰ নিৰ্বাচনত সদৌ অসম ছাত্ৰ সন্থাই ৭ টা, এ বি ভি পিয়ে ৭ টা আৰু এন এছ ইউ আইয়ে ১ টা পদ দখল কৰিছিল। নৱ নিৰ্বাচিত সমিতিখনৰ সভাপতি আৰু সম্পাদকৰ পদ দুটা আছুয়ে দখল কৰে।
ইয়াৰ পিছতে একাংশ সংবাদ মাধ্যমত আছুক প্ৰাধান্য দি বাতৰি প্ৰকাশ হোৱাত এ বি ভি পি, এন এছ ইউ আই আৰু টি এম পি কেৰ সদস্যসকল ক্ষুব্ধ হৈ উঠাৰ লগতে গৌতম মজুমদাৰ নামৰ এ বি ভি পি সদস্যজনে সাংবাদিককলৈ বিৰূপ মন্তব্য কৰে।
আজিৰ বৈঠকত বোকাখাত মহকুমা সাংবাদিক সন্থা, বোকাখাত প্ৰেছ ক্লাব আৰু ইলেক্ট্ৰনিকচ মেডিয়া জাৰ্নেলিষ্ট এছ'চিয়েশ্যনৰ সমুহ সাংবাদিক উপস্থিত থাকে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
